118 
at Yderkysten, saa langt vi kunde se, strakte sig i SV.-lig Ret¬ 
ning. Bjergarten var overalt hovedsagelig Trap, og Fjældene 
ude ved Kysten havde en gjennemsnitlig Højde af 2—3000 Fod, 
men længere inde i Landet saaes meget høje, sneklædte Toppe, 
der ansloges til 7000 à 8000 Fod. Paa flere af disse høje 
Fjælde laa Bræer fra Toppene. Kysten var indskaaren, og i 
nogle af Indskæringerne udmnndede større Bræer, som dog 
vistnok alle vare af lokal Oprindelse og ikke stode i Forbindelse 
med Indlandsisen. 
Kl. o stoppede vi for at lodde og tage en Temperatorserie. 
Dybden fandtes at være 93 Favne og Bundarten fint, brunt Ler. 
Efter Lodningen stode vi omtrent ret Øst efter for at 
komme ud af Isen og saa følge den tætte Is Syd efter. Det. 
kulede stadigt mere og mere op, og om Natten krydsede vi med 
Sejl og Damp NO. i mellem Land og den tætte Is. Efter 
Midnat stillede det af, og den følgende Dag havde vi smukt 
Sommervejr med flau, sydlig Kuling. Isen, som mest bestod 
af store Flager, satte en Del sammen, saa at vi maatte gjøre 
mange Omveje. 
Fra Middag gik vi retv. SO. og Øst efter i en Rende med 
helt aabent Vand, men med store Ismarker paa begge Sider. 
Herude vare vi saa godt som fri for Istjældene ; disse synes 
paa enkelte Undtagelser nær ikke at ligge udenfor 3-—i Mil af 
Kysten. 
Om Aftenen fik vi et sjældent smukt Vejr. Det var efter- 
haanden blevet aldeles Blikstille og fuldstændig Klart. Havet 
var metalblankt, og i Vest saae man Solen gaa ned bag Gap 
Brewster og Fjældene i det Indre af Scoresbv Sund. Den 
første Stjerne saaes den Aften. 
Den følgende Morgen, den 16., var det Taage, saa at vi 
maatte stoppe og drive i spredt Is. I to Dage laa vi nu her 
omtrent paa samme Sted, snart for smaa Sejl, snart fortøjede 
til en Skodse. 
